|  |  |  |  |  |
| --- | --- | --- | --- | --- |
| Številka: | 43001-267/2020-01 |  | oznaka naročila: | A-76/20 G |
| Datum: | 10.08.2020 |  | MFERAC: | 2431-20-001001/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Ureditev ceste R2-409/0306 od km 2,000 do km 2,280 Postojna - Razdrto (Smrekce)** |

**JN004924/2020-B01 - A-76/20;, datum objave: 05.08.2020**

**Datum prejema: 07.08.2020   14:54**

**Vprašanje:**

Pozdravljeni,  
  
Prosimo vas, da k pogojem za sodelovnaje na področju referenc, ki jih morata zagotoviti ponudnik in vodja gradnje, dodate tudi lokalne ceste; Želimo si namreč, da bi pri tem javnem naročilu sodelovali tudi ponudniki, ki smo izvedli rekonstrukcijo, obnovo ali novogradnjo občinske ceste enake velikosti, kot je omenjeni odsek tega JN. Prosimo da bi ugodili naši prošnji v vseh treh točkah a, b in c.  
  
Sedaj v vašem pogoju za ponudnika in vodjo gradnje zahtevate:  
  
Ponudnik oziroma sodelujoči gospodarski subjekti morajo izkazati naslednje uspešno izvedene referenčne posle iz zadnjih petih let pred rokom za oddajo ponudb  
a) rekonstrukcijo, novogradnjo ali obnovo državne ceste v vrednosti vsaj 250.000,00 brez DDV  
b) izvedbo nosilne in obrabne plasti voziščne konstrukcije na državni cesti površine vsaj 2.000 m2 in širine vsaj 5,5 m  
c) izvedbo cestne razsvetljave na državni cesti v vrednosti vsaj 25.000,00 brez DDV   
  
Prosimo če dodate trenutnemu pogoju tudi lokalno cesto.  
  
Zagotovljen mora biti vodja gradnje, ki izpolnjuje naslednje zahteve:  
− ima višješolsko izobrazbo s področja gradbeništva (inž. grad.)  
− vpisan je v imenik pri Inženirski zbornici Slovenije (IZS) kot pooblaščeni inženir ali kot vodja del  
− zaposlen je pri gospodarskemu subjektu (ponudnik, partner, podizvajalec), ki nastopa v ponudbi  
− v zadnjih desetih letih pred rokom za oddajo ponudb je kot vodja gradnje ali vodja del vsaj enkrat vodil:   
− rekonstrukcijo, novogradnjo ali obnovo državne ceste v vrednosti vsaj   
250.000,00 brez DDV   
  
Prosimo če dodate trenutnemu pogoju tudi lokalno cesto.  
  
Zahavljujemo se vam za vaš odgovor.  
  
Lep pozdrav

**Odgovor:**

Dopolni se zahteva točke:

3.2.3.3 Navodil za pripravo ponudbe tako, da se glasi:

Zagotovljen mora biti vodja gradnje, ki izpolnjuje naslednje zahteve:

ima višješolsko izobrazbo s področja gradbeništva (inž. grad.)

vpisan je v imenik pri Inženirski zbornici Slovenije (IZS) kot pooblaščeni inženir ali kot vodja del

zaposlen je pri gospodarskemu subjektu (ponudnik, partner, podizvajalec), ki nastopa v ponudbi

v zadnjih desetih letih pred rokom za oddajo ponudb je kot vodja gradnje ali vodja del vsaj enkrat vodil:

- rekonstrukcijo, novogradnjo ali obnovo državne ali lokalne ceste v vrednosti vsaj

250.000,00 € brez DDV in širine asfaltne plasti voziščne konstrukcije vsaj 5,5 m

dokazilo: Podatki o kadrovskih zmogljivostih (funkcija: vodja gradnje), navedeni skladno s predlogo in ESPD ponudnika oziroma sodelujočega gospodarskega subjekta, pri katerem je oseba zaposlena.

opombe: *Zahtevana referenca mora v celoti izhajati iz enega posla.*

*Za referenčni posel se šteje posel, ki je bil prevzet s strani naročnika v obdobju največ desetih let pred rokom za oddajo ponudb.*

*Za vodjo gradnje, ki ob oddaji ponudbe še ni vpisan v imenik IZS, mora ponudnik podati izjavo, da izpolnjuje vse predpisane pogoje za vpis in da bo v primeru, če bo na razpisu izbran, pred podpisom pogodbe predložil dokazilo o tem vpisu.*

3.2.3.5 Navodil za pripravo ponudbe tako, da se glasi:

Ponudnik oziroma sodelujoči gospodarski subjekti morajo izkazati naslednje uspešno izvedene referenčne posle iz zadnjih petih let pred rokom za oddajo ponudb

1. rekonstrukcijo, novogradnjo ali obnovo državne ali lokalne ceste v vrednosti vsaj

250.000,00 € brez DDV in širine asfaltne plasti voziščne konstrukcije vsaj 5,5 m

1. izvedbo nosilne in obrabne plasti voziščne konstrukcije na državni ali lokalni cesti površine vsaj 2.000 m2 in širine vsaj 5,5 m

izvedbo cestne razsvetljave na državni cesti v vrednosti vsaj 25.000,00 € brez DDV

dokazilo: Referenca gospodarskega subjekta, vsebinsko skladna s predlogo in ESPD ponudnika oziroma sodelujočega gospodarskega subjekta.

opombe: *Zahtevane reference, ločene po točkah (a, b in c) lahko izhajajo iz enega ali iz več različnih poslov (gradenj) gospodarskega subjekta, referenca iz vsake posamezne točke pa mora v celoti izhajati iz enega posla.*

*Za referenčni posel se šteje posel, ki je bil prevzet s strani naročnika v obdobju največ petih let pred rokom za oddajo ponudb.*

*Referenčni posel iz točke a, ki ga je izvedel neposredno sam ali s sodelovanjem drugih gospodarskih subjektov (podizvajalcev) mora izkazati ponudnik (pri skupni ponudbi katerikoli partner).*

*Referenčni posel iz točke b in c, ki ga je izvedel neposredno sam, mora izkazati gospodarski subjekt, ki tovrstna dela prevzema v ponudbi. Prevzeta dela mora sam neposredno tudi izvesti.*

*Naročnik si pridržuje pravico, da navedbe preveri ter zahteva dokazila (na primer: pogodbo z investitorjem ali delodajalcem, končni obračun, potrdilo o izplačilu, izvajalsko zasedbo, ...) o uspešni izvedbi referenčnega posla. Neposredno sam pomeni, da ima gospodarski subjekt pri sebi zaposlen potreben kader za izvedbo in zagotovljene tehnične zmogljivosti.*

Naročnik bo objavil čistopis Navodil za pripravo ponudbe.